যিসকল চালকৰ গাড়ী চলোৱাৰ অতি কমেও পাঁচ বছৰীয়া অভিজ্ঞতা নাথাকে তেনে চালকক বিদ্যালয় কৰ্তৃপক্ষই চালক হিচাপে নিযুক্তি দিব নালাগে। -  এই মন্তব্য বৰপেটা জিলা পৰিবহণ বিষয়া গৌতম দাসৰ।
উল্লেখযোগ্য যে শেহতীয়াভাৱে উত্তৰপ্ৰদেশত সংঘটিত ভয়াৱহ পথ দুৰ্ঘটনাত মৃত্যু হোৱা ১৩ ছাত্ৰ- ছাত্ৰীৰ সোঁৱৰণত যোৱা শুকুৰবাৰে বৰপেটা জিলা পৰিবহন বিভাগৰ উদ্যোগত টাউন পাঁচআলিত এখন শোক সভা অনুষ্ঠিত কৰা হয়।
এই সভাখনত উপস্থিত থাকি পৰিবহন বিষয়া দাসে সংশ্লিষ্ট বিদ্যালয় কৰ্তৃপক্ষ সমূহক নিৰ্দেশ দি কয় -  'কোনো বিদ্যালয় কৰ্তৃপক্ষই পাঁচ বছৰৰ অভিজ্ঞতা নথকা চালকক নিযুক্তি দিব নালাগে। আনহাতে পৰিবহন বিষয়া গৰাকীয়ে চালকসকলক কোনো ধৰণৰ কথাত প্ৰৰোচিত নহৈ নীতি নিয়ম মানি বাহন চলাবলৈ আহ্বান জনায়।
আনহাত ভাষণ প্ৰসংগত তেওঁ কয় যে ভাৰতত প্ৰতি বছৰে প্ৰায় ১.৫ লাখ লোকে পথ দুৰ্ঘটনাৰ কবলত পৰি মৃত্যুমুখত পৰে।
প্ৰসংগক্ৰমে উল্লেখযোগ্য যে শোকসভাখনত বৰপেটা জিলাৰ উচ্চ পৰ্যায়ৰ আৰক্ষী বিষয়া, চৰকাৰী কৰ্মচাৰীৰ লগতে বহু সংখ্যক স্থানীয় নাগৰিক উপস্থিত আছিল। উপস্থিত সকলোৱে এক মিনিট সময় মৌনতা অৱলম্বন কৰি মৃতকৰ আত্মাৰ সদগতি কামনা কৰাৰ লগতে শোকসন্তপ্ত পৰিয়ালবৰ্গলৈ সমবেদনা জ্ঞাপন কৰে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
